paragraph_text: Kazaški jezik ili kazahski jezik (kazakh, kaisak, kazak, kosach, qazaq; ISO 639-3: kaz), altajski jezik zapadne skupine turkijskih jezika, kojim govori preko osam milijuna ljudi u nekoliko azijskih zemalja, poglavito u Kazahstanu (5.290.000; 1979 popis), a ostali u Kini (1.250.000; 2000 popis), Uzbekistanu (808.000), Mongoliji (182.000; Johnstone and Mandryk 2001), Iranu (3.000; 1982), Afganistanu (2.000; 2000), 600 u Turskoj, u provincijama Kayseri, Manisa (grad 	Salihli) i gradu Istanbulu.